Bottasta huhuttiin joko Kimi Räikkösen tai Nico Rosbergin seuraajaksi Mercedekselle tai Ferrarille. Kun nämä ovet menivät kiinni, eikä Williams-jatkoa ole julkistettu, moni huolestui: onko Bottaksen ura vaakalaudalla?

Asianosaisilta tai heidän lähipiiriltään on tähän aikaan vuodesta aivan turha kuvitella saavansa aiheeseen minkäänlaisia vastauksia. Bottas ei kommentoi sanallakaan, managerit ja tallipäälliköt ovat liukkaita kuin saippuat.

Williams-jatko on allekirjoitusta vaille ja pöydällä on myös tarjolla toinen vaihtoehto. Renault vaihtaa ensi kaudeksi erittäin todennäköisesti ainakin toisen, ellei molemmat kuskinsa ja kukapa olisi heille sopivampi ehdokas kuin Bottas? Jo kokenut, luotettava kuski, jolla on kuitenkin vielä nälkää ja näyttämisen halua.